b'\n_START_ARTICLE_\nLagomorfi\n_START_SECTION_\nRaz\xc5\xa1irjenost\n_START_PARAGRAPH_\nVse vrste \xc5\xbeivijo na tleh, naseljujejo pa ve\xc4\x8dino planeta, razen Karibov, juga Ju\xc5\xbene Amerike, Madagaskarja in nekaterih otokov v jugovzhodni Aziji. Najdemo jih tudi v tundri in polpu\xc5\xa1\xc4\x8davah.\n_START_SECTION_\nZgradba telesa\n_START_PARAGRAPH_\nZgoraj imajo dva para dolgih sekalcev, ki stalno rastejo. Za ve\xc4\x8djimi zgornjimi sekalci je \xc5\xa1e en par manj\xc5\xa1ih. Med sekalci in ko\xc4\x8dniki je dolga vrzel, imenovana \xc5\xa1krbina oz. diastema. Podo\xc4\x8dniki povsem manjkajo._NEWLINE_Zajci imajo dolge uhlje, zorni kot visoko name\xc5\xa1\xc4\x8denih o\xc4\x8di zna\xc5\xa1a 360\xc2\xba. Uhlji \xc5\xbevi\xc5\xbega\xc4\x8dev so kratki in so zato bolj podobni glodavcem. Podalj\xc5\xa1ane noge omogo\xc4\x8dajo hiter tek. \xc5\xbdvi\xc5\xbega\xc4\x8di imajo kraj\xc5\xa1e noge in so zato slab\xc5\xa1i teka\xc4\x8di._NEWLINE_Nosnice so pri vseh \xc5\xa1pranjaste in jih lahko zaprejo._NEWLINE_V nasprotju z glodavci imajo zajci, kunci in \xc5\xbevi\xc5\xbega\xc4\x8di kratek rep ter dlakava stopala.'